CAMPANYA A FAVOR DE LA REGULARITZACIÓ
La Taula de Ciutadania i Immigració ha iniciat una campanya a favor de la regularització de les persones que viuen a Catalunya, amb un doble objectiu:
Per tot això, les entitats de la Taula han consensuat un text, perquè tant les entitats com particulars que creguin que és el moment d'actuar i fer un pas endavant amb la regularització, lluitar a diferents nivells competencials per garantir la dignitat i igualtat de totes les persones.
En aquest mateix sentit, s'ha redactat un manifest específic ja que l'actual marc legal aboca milers de joves migrants a la precarietat social i questa situació empitjorarà a partir del 21 de setembre a causa de les noves restriccions en la renovació dels permisos de residència.
Donada la urgència de la necessitat, i sense renunciar a una reforma en profunditat de la legislació d'estrangeria, la Taula de Ciutadania i Immigració demana al Govern de l'estat que reformi immediatament el reglament de la llei d'estrangeria per tal de:
• Establir una autorització automàtica per treballar per a joves extutelats en el moment d'assolir la majoria d'edat.
• O bé, concedir una residència de llarga durada als joves extutelats amb autorització de residència en arribar als 18 anys.
Per conèixer amb més profunditat els detalls d'aquesta proposta, podeu consultar la ' Declaració de la Taula de Ciutadania i Immigració en relació al manteniment de la regularitat administrativa dels joves migrants sols entre 18 i 21 anys '.
La Taula de Ciutadania i Immigració és un òrgan de consulta i participació per a les polítiques de gestió del fet migratori que promou la Generalitat de Catalunya.
La Taula es va crear mitjançant el Decret 86/2008, de 15 d'abril, en substitució de l'anterior Consell Assessor de la Immigració.
És un òrgan per a la participació del conjunt de la població i de les seves organitzacions en les polítiques de ciutadania i immigració.
Pretén dotar la Generalitat, els ens locals, les entitats, els sindicats i les patronals d'un espai de diàleg i intercanvi d'informació que fomenti la cooperació estratègica en l'àmbit de les polítiques d'immigració d'una forma descentralitzada.
Està formada per la suma de diferents òrgans interns: el Plenari, la Comissió Permanent, els Grups de Treball i les Taules Territorials.
Actualment, en formen part més de vint entitats.
Els objectius de la Taula de Ciutadania i Immigració són els següents:
Plenari: És l'òrgan central de la Taula i tracta les matèries de més importància estratègica.
Les seves funcions són deliberar i debatre sobre l'acollida, la convivència i la integració; fer un seguiment de la despesa i les polítiques públiques; proposar processos participatius i organitzar jornades; elaborar informes, promoure estudis i formular propostes i recomanacions.
El presideix la persona titular del Departament que té assignades les funcions en matèria d'immigració.
Comissió Permanent: Desenvolupa i fa el seguiment dels programes vinculats al Pla de ciutadania i migracions i altres plans i programes vinculats.
També fa el seguiment de les polítiques locals, estatals i europees en aquesta matèria i impulsa i dinamitza els debats dels Grups de Treball i les Taules Territorials.
Grups de Treball: Tracten de forma especialitzada qüestions específiques d'immigració i retorn.
Fins aleshores s'han creat els següents Grups de Treball: Agents econòmics i socials, Alfabetització, Asil i persones refugiades, Cura de la llar, Dones i immigració, Joves i ciutadania, Món local, Protecció Internacional, Retorn, Sensibilització.
Taules Territorials: Tracten sobre les qüestions relacionades amb la immigració i el retorn amb una especial incidència en l'àmbit territorial respectiu.
Se'n promou una per a cada demarcació i es reuneixen amb una periodicitat diversa.
La conformen entitats, organitzacions, agents socials, administracions i persones representatives del sector.
Els membres de la Comissió Permanent –renovada el 2013 i vigent durant tres anys- són:
Associació de Dones Immigrants Subsaharianes (ADIS)
Associació Catalana de Municipis (ACM)
Associació Cultural Mediterrània de L'Hospitalet
Associació Eslava Oriental de La Segarra
Comissió Catalana d'Ajuda al Refugiat (CCAR)
Joves Agricultors i Ramaders de Catalunya (JARC)